(Návrh)

Komuniké

	Vláda Slovenskej republiky na svojom zasadnutí dňa.................... prerokovala a schválila materiál „Návrh zabezpečenia koordinácie politiky súdržnosti EÚ po roku 2013“. 

Materiál „Návrh zabezpečenia koordinácie politiky súdržnosti EÚ po roku 2013“ vypracovalo Ministerstvo dopravy, výstavby a regionálneho rozvoja SR ako iniciatívny materiál na rokovanie vlády SR. Jeho cieľom je zabezpečenie koordinácie politiky súdržnosti EÚ pri presadzovaní národných a regionálnych záujmov SR vo fáze negociácií o obsahu legislatívnych a strategických dokumentov týkajúcich sa politiky súdržnosti EÚ na obdobie po roku 2013. 

Predkladaný materiál ustanovuje Ministerstvo dopravy, výstavby a regionálneho rozvoja SR v spolupráci s Ministerstvom financií SR pre agendu finančného riadenia a auditu za gestora pre proces negociácií k návrhom legislatívnych a strategických dokumentov EÚ a SR pre politiku súdržnosti. Zároveň bude Ministerstvo dopravy, výstavby a regionálneho rozvoja SR zodpovedné aj za prípravu hlavného strategického dokumentu SR na využívanie štrukturálnych fondov a Kohézneho fondu EÚ po roku 2013. Na zabezpečenie efektívneho výkonu uvedených činností bude potrebné zabezpečiť úzku spoluprácu Ministerstva dopravy, výstavby a regionálneho rozvoja SR so zástupcami dotknutých ústredných orgánov štátnej správy, regionálnej a miestnej samosprávy, akademickej sféry, profesijných združení, mimovládnych a iných organizácií.